রূপরাম ধর্মমঙ্গল কাব্য কবিতা মিলনসাগর Roopram DHARMA MANGAL KABYA Poetry Milansagar
রূপরাম চক্রবর্তীর ধর্মমঙ্গল কাব্য
কবি রূপরাম চক্রবর্তীর ধর্মমঙ্গলের পরিচিতির পাতায় . . .
রূপরামের ধর্মমঙ্গল কাব্যের সূচি
অসুর বধিতে গেলা হিমালয় গিরি |
বাণ রাজা বধিয়া বলালে দিগম্বরী ||
যেকালে জন্মিলা কৃষ্ণ দৈবকী জঠরে |
তার পক্ষে-বল জন্ম লৈলে গোপ-ঘরে |
কে বুঝিতে পারে দুর্গা তোমার মন্ত্রণা ||
শ্রীহরি করিলে পার প্রলয় যমুনা ||
তোমারে বধিতে কংস ধরিল চরণে |
হাথে হৈতে সর্ব্বজয়া উড়িল গগনে ||
গগনে উড়িয়া দেবী হইলা অষ্টভুজা |
বিধি বিষ্ণু বরুণ তোমায় কৈল পূজা ||
মদন অসুরে গো যখন হৈল রণ |
পরাভব হৈল কাম কৃষ্ণের নন্দন ||
নারদের উপদেশ সেবিয়া মঙ্গলা |
দারুণ মদন গলে হইল চান্দমালা ||
এক দন্ড তেজিবে বাউলের বাসঘর |
আসরে স্মরণ করে কাতর কিঙ্কর ||
গায়েন নই গুনিন নই নাটুয়ার পো |
অনাদ্যর মহিমা গীতের মায়া মো ||
ক্ষীণ তনু অন্ধকারে দেখিতে না পাই |
হেলা করি থাক যদি বাউলের দোহাই ||
মালীর মালঞ্চে দেখ ফোটে নানা ফুল |
ছোট বড় গীত মোর কর সমতুল ||
কত কত গুণী আছে আমি কোন ছার |
ক্ষীরোদের কোলে যেন ঘোলের পসার ||
স্বর্গ হইতে উর দেবী সর্ব্বমঙ্গলা |
ঘটে ভর কর গো ছাড়িয়া দেই গলা ||
দুই দোহারের কান্ধে দিয়া পদ্ম পাও |
আমার কন্ঠেতে বসি লহরী খেলাও ||
জেলিয়ার জালে গো ছাকিয়া তোলে পাণি |
সেই রূপে কর চন্ডী পদের গাঁথনি ||
এই নিবেদন করি সর্ব্বমঙ্গলা |
ধর্ম্মের সহিতে গো উরিয়া কর খেলা ||
এক দন্ড তেজ গো হরের বাসঘর |
আসরে স্মরণ করে কাতর কিঙ্কর ||
রঞ্জিত রায়কে চন্ডী হইলে পক্ষে-বল |
দিঘি দিল সরোবর নির্ম্মল যে জল ||
যেকালেতে গেলে চন্ডী দিঘি দেখিবারে |
উত্তর আড়া চলিল তোমার পদভরে ||
বিক্রমপুরেতে বাড়ি করিলে কৃপায় |
আম্র কাঁঠাল মায়ের চাঁপা শোভা পায় ||
তবে ভাটডাঙ্গা গ্রাম গেলে সন্ধ্যাকালে |
জগতের মাতা তুমি আগমেতে বলে ||
এ সব তোমার মায়া কহনে না যায় |
অভয়ার বন্দনা দ্বিজ রূপরাম গায় ||
.               ******************
.                                               পাতার উপরে . . .
মিলনসাগর
রূপরামের ধর্ম্মমঙ্গল
বন্দনা পালা
ঘোর ভীমা ভয়ঙ্করী            বিশ্বরূপা খড্গেশ্বরী
দুর্গতিনাশিনী হর-জায়া |
তেজিয়ে হরের ঘর            ঘটেতে করহ ভর
দেহ দুর্গা চরণের ছায়া ||
ভার-অবতারের হরি          তেজিয়ে বৈকুন্ঠপুরী
জন্ম লৈল দৈবকী-জঠরে |
তার পক্ষে-বল হয়্যা           শিবারুপী মহামায়া
পার কৈলে যমুনার নীরে ||
যবে হৈল মন্বন্তর              দেবতার হৈল ডর
বলবান হইল অসুর |
শিবশক্তি নারায়ণী             সকল পুরাণে শুনি
তাহারে বধিয়া কৈলে চুর ||
রক্তবীজ মহিষাসুর            সময়ে করিলে চুর
হুহুঙ্কারে ধুম্রলোচন |
চন্ড মুন্ড আদি বীর            কেহ নহে রণে স্থির
একে একে করিলে নিধন ||
নানা বর্ণের বাদ্য বাজে        অষ্ট নায়িকা সাজে
ব্রহ্মাণী রুদ্রাণী কপালিনী |
শুম্ভ নিশুম্ভ রণে                বধিলে অসুরগণে
তুমি জয়া দনুজদলনী ||
ইতিহাস রামায়ণে              যবে রাম গেল বনে
সীতা চুরি করিল রাবণ |
রঘুনাথ জোড়-হাথে            সেবিল সমর-পথে
তবে রাবণ সবংশে নিধন ||
করজোড়ে করি স্তুতি          বন্দো মাতা ভগবতী
পূর্ণ কর নায়কের বাসনা |
ধর্ম্মের আদেশ পান            দ্বিজ রূপরাম গান
যারে হৈল দৈবের ঘটনা ||
|| ঠাকুরাণী-বন্দনা ||
বন্দো মাতা নারায়ণী            কামরূপ কাত্যায়ণী
করালবদনী হৈমবতী |
১    বন্দনা  পালা
.          গনেশ বন্দনা
.          ধর্ম্ম বন্দনা
.          ঠাকুরাণী বন্দনা
.          চৈতন্য বন্দনা
.          সরস্বতী বন্দনা
.          বিপ্র বন্দনা
.          দিগ্ বন্দনা
২   আত্মকাহিনী
৩   স্থাপনা পালা
৪    আদ্য ঢেকুর পালা
.           গজেন্দ্র মোক্ষণ
৫    রঞ্জার বিবাহপালা
৬   লুইচন্দ্র পালা
৭   শালেভর পালা
৮   লাউসেনের জন্মপালা
.            পরিশিষ্ট, জন্মপালা
৯   লাউসেন চুরিপালা
১০ আখড়া পালা
১১ ফলানির্মাণ পালা
১২ মল্লবধ পালা
১৩ বাঘজন্মপালা
১৪ বাঘবধ পালা
১৫ জামতি পালা
১৬ গোলাহাটপালা
১৭ হস্তিবধপালা
১৮ কাঙুরযাত্রাপালা
১৯ কলিঙ্গাবিভাপালা
২০ লৌহগন্ডারপালা
২১ কানড়াবিভাপালা
২২ অনুমৃতাপালা
২৩ ইছাইবধপালা
২৪ অঘোরবাদলপালা
২৫ জাগরণপালা
২৬ স্বর্গারোহণপালা